Alkitab kanggo murangkalih Nyanggakeun Raja Bodo Nu Hade Rupa
Ditulis ku: Edward Hughes Ilustrasi/juru gambar ku: Janie Forest, Alastair Paterson Disaluyukeun ku: Lyn Doerksen Ditarjamahkeun ku: Kurnia Arifin Diproduksi ku: Bible for Children ©2023 Bible for Children, Inc. Lisensi: Saderek ngagaduhan hak kanggo ngopy atanapi nyetak carita ieu, salami sanes kanggo tujuan komersil.
Samuel, anu jadi hakim jeung pamingpin Israil teh tos sepuh. Anjeunna ngangkat putrana jadi hakim Israil, ngagentosan anjeunna dina ngawulaan ka Allah. Nanging putra Samuel teh jahat. Aranjeunna hejo kana duit jeung ngagunakeun kakuatan maranéhna pikeun meunang duit nu teu jujur.
Urang Israil nandangan sangsara ku kajahatan budak éta. Pangadilan oge teu adil. Jalma-jalma kudu mere duit ka anakna Samuel iraha waé manehna butuh bantuan.
Aya anu kedah dilakukeun. Dina hiji poé, sepuh- sepuh Israil kumpul jeung ménta tulung ka Samuel. "Cing pasihan abdi raja pikeun ngahakiman kami," saur para sesepuh. Maranéhna teu hayang putra- putra Samuel nu jahat anu ngahakiman maranéhna. Maranehna hayang raja kawas anu aya di bangsa- bangsa sabudeureun maranehna.
Samuel ambek. Israil teh geus boga Raja! Allah Nu Maha Kawasa, Nu Abadi, marentah ku Israil. Baheula, Anjeunna parantos ngabebaskeun aranjeunna tina perbudakan di Mesir, ngabeulah Laut Beureum pikeun kabur.
Lajeng Anjeunna parantos masihan ka Israil tanah anu hade.
Sabot Samuel neneda, PANGERAN nimbalan, "Maranehna teh henteu nampik ka maneh, tapi nolak Kami, supaya Kami henteu jadi raja. Maranehna geus ngawula ka allah-allah sejen. Numut kana sora-sorana sareng ngangken manehna raja.
Gusti nyarios ka Samuel ngingetkeun jalma-jalma yén raja-raja dunya mah bakal nyandak artosna dina pajeg; ngurusan sawah sorangan nu pangalusna jeung kebon anggur maranéhanana; maréntahkeun putra lalaki jadi tentarana; sarta nitah putri marané- hanana digawé pikeun manéhna.
Tapi jalma- jalma keukeuh hayang aya saurang nu jadi raja.
Allah ngantunkeun Samuel ka hiji pamuda anu kasep pisan, isinan pisan, sarta JANGKUNG pisan - sirahna hiji leuwih jangkung ti batur. Ngaranna Saul. Waktu Samuel ningali Saul, PANGERAN ngandika, "Ieu anu bakal marentah umat Kami."
Samuel patuh tuluy ngangkat Saul jadi raja Israil. Sabot anjeunna ngadepkeun Saul ka urang Israil, maranehna sasambat, "Sugeng Raja!"
Teu lila Raja Saul diuji. Urang Amon, anu benci ka Israil, ngurilingan hiji kota Israil jeung ngancem bakal nyabut panon katuhu sarerea. Kejem pisan rencana ieu! Warta ngeunaan ancaman nepi ka Raja Saul. Anjeunna nyiapkeun pasukanana.
Sabot dua pasukan tangtara patepang, Saul ngancurkeun urang Amon jeung nyalametkeun eta kota. Raja Saul ngaturkeun kamulyaan ka Allah, saurna ". . . dinten ieu PANGERAN parantos ngalaksanakeun kasalametan di Israil!"
Allah masihan Saul kameunangan anu ageung dina dinten éta. Tapi Saul teu salawasna ngahargaan Allah. Hiji poé, saméméh merangan urang Pelisti, Saul nyayogikeun kurban ka Allah. Anjeunna terang yén éta teh kedahna dipidamel ku Samuel. Anjeunna oge terang yén Allah hoyong anjeunna ngantosan dugi ka Samuel sumping pikeun ngalakukeunana. Tapi Saul henteu taat ka Allah!
Nalika Samuel sumping, anjeunna ngawartosan ka Saul, "Anjeun parantos milampah anu salah. Maneh henteu nuturkeun timbalan PANGERAN Allah anjeun. Ayeuna karajaan anjeun moal diterus- keun."
Saul meureun nganggap éta teh saukur dosa leutik. Tapi henteu patuh ka Allah bakal salawasna serius.
Dina hiji waktu, Allah marentahkeun Saul pikeun ngancurkeun jalma-jalma jahat urang Amalek. Tapi Saul jeung rahayat ngantepkeun Raja Agag urang Amalek hirup.
Maranéhna ogé neundeun barang-barang aya hargaan, domba jeung sapi. Saul nyarios yén maranéhna neundeun ieu sato-sato kangggo kurban ka PANGERAN.
Samuel ngalahir ka Saul, "Leuwih hade nurut ka Allah ti batan kurban. Maneh geus nolak timbalan PANGERAN, jeung PANGERAN geus nolak maneh jadi raja Israil." Saul kacida mikahapunten dosana. Tapi éta telat. Saumur hirupna teu bagja lantaran teu taat ka Allah.
Raja Bodo Nu Hade Rupa Carita tina Dawuhan Gusti, Alkitab Kenging ti 1 Samuel 8-16 "Ngawitan bubukana Dawuhan Gusti anu masihan Caang." Psalm 119:130
18 Rengse